తెలంగాణలో మహిళా తహసీల్దార్ దారుణహత్య WATCH LIVE TV
కోహ్లి సక్సెస్ సీక్రెట్.. టెస్టుల్లో అలా, వన్డేల్లో ఇలా..
కెప్టెన్‌గా వరుస విజయాలతో దూసుకెళ్తున్న విరాట్ కోహ్లి.. సక్సెస్ కోసం ఓ వ్యూహాన్ని అనుసరిస్తున్నాడు. వన్డేల్లో అయితే ఒకలా.. టెస్టుల్లో మరోలా..
TNN | Updated:
Aug 24, 2017, 02:56PM IST
టీమిండియా కెప్టెన్&zwnj;గా విరాట్ కోహ్లి జట్టుకు చక్కటి విజయాలను అందిస్తున్నాడు. టెస్టులు, వన్డేలు ఫార్మాట్ ఏదైనా.. గత రెండేళ్లుగా భారత క్రికెట్ జట్టు విజయాలు సాధిస్తోంది. మెరుగైన ఆటగాళ్లు ఉండటంతోపాటు కోహ్లి నిర్ణయాలు కూడా ఇందుకు కారణం అవుతున్నాయి. మ్యాచ్&zwnj;లో గెలుపొందడానికి విరాట్ ఓ వ్యూహం ప్రకారం ముందుకు వెళ్తున్నాడు. టెస్టుల్లో టాస్ గెలిస్తే ముందుగా బ్యాటింగ్ ఎంచుకుంటున్న కోహ్లి.. వన్డేల్లో టాస్ గెలిస్తే మాత్రం ఫీల్డింగ్ ఎంచుకోవడానికి మొగ్గు చూపుతున్నాడు.
కెప్టెన్&zwnj;గా కోహ్లి గణాంకాలే ఈ విషయాన్ని వెల్లడిస్తున్నాయి. 16 టెస్టుల్లో టాస్ నెగ్గిన కోహ్లి.. 15సార్లు ముందుగా బ్యాటింగ్ ఎంచుకున్నాడు. వన్డేల్లో 15సార్లు టాస్ నెగ్గిన మన కెప్టెన్.. 14సార్లు ఛేజింగ్&zwnj;కే మొగ్గు చూపాడు. టెస్టుల్లో ముందుగా బ్యాటింగ్ చేసి ప్రత్యర్థి ముందు భారీ లక్ష్యాన్ని ఉంచే వ్యూహాన్ని అనుసరిస్తోన్న విరాట్.. బలమైన బ్యాటింగ్ లైనప్ ఉండటంతో వన్డేల్లో ఎంతటి స్కోరైనా ఛేదనకే ఇష్టపడుతున్నాడు. స్వతహాగా కోహ్లికి లక్ష్య చేధన అంటే మక్కువ అనే సంగతి తెలిసిందే. ఛేజింగ్&zwnj;లో 64 ఇన్నింగ్స్&zwnj;లోనే కోహ్లి 4 వేల పరుగుల మైలురాయి చేరుకొని సచిన్ రికార్డును కూడా ఈ మధ్యే బద్దలుకొట్టాడు.
తాజాగా శ్రీలంకతో జరుగుతున్న సిరీస్&zwnj;లో తొలి వన్డేలో టాస్ నెగ్గి ఛేజింగ్ ద్వారా విజయం అందుకున్న విరాట్.. రెండో వన్డేలోనూ ఛేజింగ్&zwnj;కే మొగ్గు చూపాడు. ఈ సిరీస్&zwnj;లో ఇప్పటి వరకూ ప్రతి మ్యాచ్&zwnj;లో టాస్ నెగ్గిన కోహ్లి.. అన్ని మ్యాచ్&zwnj;ల్లోనూ విజయం సాధించాడు.